**ПРОТОКОЛ**

**№21**

Днес, 29.10.2019 г. от 18:00 часа в Твърдица се проведе заседание на ОИК при следния дневен ред:

1. Решение №1557-МИ от 27.10.2019 год. на ЦИК по повод Жалба от КП „АЛТЕРНАТИВАТА НА ГРАЖДАНИТЕ”, чрез Мария Йорданова Гвоздейкова-Златева, съгласно Пълномощно 74/10.09.2019 год. срещу Решение №93/25.10.2019 год. на ОИК – Твърдица.

2. Упълномощаване на членове на ОИК – Твърдица за предаване на ТЗ на ГД „ГРАО” пликове с избирателни списъци и други книжа, заедно с книжата в тях за извършване на проверка за гласуване в нарушение на правилата на ИК и други нарушения на ИК.

На заседанието присъстваха:

ПРЕДСЕДАТЕЛ: Даниела Дойчева Георгиева,ЗАМ. ПРЕДСЕДАТЕЛ**:** Кадрин Хасанов Хасанов

ЗАМ. ПРЕДСЕДАТЕЛ**:** Апостол Русев Апостолов, СЕКРЕТАР Пепа Иванова Петкова, ЧЛЕНОВЕ: Милена Стоилова Димитрова, Цони Златев Чотов, Даниела Денева Боярова-Димитрова, Мария Иванова-Стоянова, Тинка Стефанова Ракаджиева, Райна Станева Вълчинкова, Денка Георгиева Миланова, Анета Костадинова Атанасова-Стоянова, Елена Петрова Василева.

**По т.1 от дневния ред Общинска избирателна комисия - Твърдица**

Решение №1557-МИ от 27.10.2019 год. на ЦИК по повод Жалба от КП „АЛТЕРНАТИВАТА НА ГРАЖДАНИТЕ”, чрез Мария Йорданова Гвоздейкова-Златева, съгласно Пълномощно 74/10.09.2019 год. срещу Решение №93/25.10.2019 год. на ОИК – Твърдица.

В същото са дадени задължителни указания за ново произнасяне.

В Жалба с Вх.№129/23.10.2019 год. подадена от Мария Гвоздейкова-Златева, съгласно Пълномощно 74/10.09.2019 год. се твърди, че на 21.10.2019 год. около 13:00 часа в ЦГ”Щастливо детство” е проведена среща между г-н Атанас Атанасов – кандидат за Кмет на община Твърдица, Г-н Петко Ненов – кандидат за Общински съветник,същите представители на Политическа партия ГЕРБ и персонала на горепосочената детска градина с агитационна цел, което е в противоречие с **чл.182** (1) от Изборния кодекс. Желанието на жалбоподателят е ОИК - Твърдица да вземе решение, с което да им бъде наложена съответната административна санкция, съгласно разпоредбите на Изборния кодекс.

ОИК - Твърдица извърши проверка и събра служебно допълнителни данни по жалбата:

 На 24.10.2019 год. са постъпили Потвърждения от Илияна Стоянова-Дякова, служител в ДГ „Щастливо детство” на длъжност „Медицинска сестра” и от Мара Жабова - помощник възпитател в ДГ „Щастливо детство” за състоялата се среща, в които се твърди, че е провеждана открита агитация пред служителите и персонала.

Потвържденията не дават информация по какъв начин се е осъществила агитацията, липсват твърдения в какво се е състояла тя, налице ли е призив за подкрепа в предстоящите избори за общински съветници и кметове, в какво се изразяват тези призиви.

Съгласно чл.182, ал.1 от ИКпредизборна агитацияне се допуска в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала. В допълнителните разпоредби § 1. Т. 17. "Предизборна агитация" е призив за подкрепа или за неподкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса.

По сведение от кандидата за кмет на община - г-н Атанасов и Директора на ДГ "Щастливо детство" - Янка Костова, действително е осъществена такава среща, проведени са разговори с част от персонала, при които обаче не са били отправяни призиви за подкрепа или извършвани други действия, представляващи предизборна агитация, съобразно дефиниция на §1 т.17 от ДР на ИК.

Самото посещение на кандидат за кмет на община, неорганизирано от съответната партия не следва да се счита да е част от нарочната предизборна кампания и правенето на предизборна агитация.

На 27.10.2019 год. в ОИК-Твърдица постъпи Отказ от потвърждение, написан собственоръчно и подписан от Мара Жабова -помощник възпитател в ДГ „Щастливо детство”, в което се твърди, че предходното потвърждение е подписала след като е била подведена от Илияна Стоянова-Дякова – медицинска сестра в ДГ „Щастливо детство”. В него Мара Жабова заявява, че на 21.10.2019 год. около 13:00 часа е имало среща с кандидат за кмет г-н Атанас Атанасов, но не е имало предизборна агитация. Разговорът е бил за дейността извършена до момента в детската градина.

Предвид гореизложеното в жалбата на Мария Гвоздейкова-Златева, на основание чл.87, ал.1, т.22 Общинска избирателна комисия Твърдица установи следните факти:

1. Лицето Илияна Стоянова-Дякова – медицинска сестра в ДГ „Щастливо детство”, подала потвърждение с вх.№141 от 24.10.2019 год. е съпруга на Мирослав Дяков - кандидат за кмет на община Твърдица от листата на КП „АЛТЕРНАТИВАТА НА ГРАЖДАНИТЕ”, и в случая при провеждане на кампанията по Местни избори 2019 всички нейни действия или бездействия следва да се приемат в качеството им на личен интерес.

1. В писмена информация с вх.№155 от 25.10.2019 год. от директора на ДГ „Щастливо детство” – г-жа Янка Костова, поискана с наш Изх.№11/25.10.2019 год. се твърди, че действително на 21.10.2019 год. е осъществено посещение от Атанас Атанасов, кандидат за кмет на община Твърдица и Петко Ненов – кандидат за общински съветник. Целта на тяхното посещение била да се направи обобщен анализ на извършените до момента дейности, касаещи развитието на детската градина като образователна институция и очертаване на приоритетите в образователната политика. Твърди се също, че не е извършена открита агитация по смисъла на чл.182, ал.1 и Допълнителните разпоредби, параграф 1, т.17 от ИК.
2. В отговор с вх.№157 от 25.10.2019 год. на г-н Атанас Атанасов, поискан с наш Изх.№13/25.10.2019 год. на поставените въпроси в качеството му на кандидат за кмет на община Твърдица, пояснява, че е бил на посещение на 21.10.2019 год. в ДГ „Щастливо детство” в гр. Твърдица, по покана на директора. Срещата е имала работен характер и е обсъдена свършената работа през изтеклата година. Г-н Атанасов счита, че не е нарушил чл.182, ал.1 и Допълнителните разпоредби на параграф 1, т.17 от ИК.
3. Постъпил Отказ от потвърждение с вх.№171 от 27.10.2019 год. на потвърждение №142 от 24.10.2019 год., написан собственоръчно и подписан от Мара Жабова - помощник възпитател в ДГ „Щастливо детство”, в което твърди, че потвърждението, което е подписала е станало, след като е била въведена в заблуда от Илияна Стоянова-Дякова – медицинска сестра в ДГ „Щастливо детство” /тъй като не е имала очила за да го прочете преди да го подпише/. В отказа от потвърждение Мара Жабова изрично подчертава, че агитация не е имало.

В правото виновността или невиновността следва да бъдат доказани по безспорен и недвусмислен начин. В хода на проверката по случая и предвид изложеното, на основание  чл. 87, ал.1, т.22 от ИК, Общинската избирателна комисия Твърдица

РЕШИ:

 Жалба с Вх.№129/23.10.2019 год. на Мария Гвоздейкова-Златева е допустима, тъй като е подадена от лице с правен интерес, но е неоснователна, понеже от събраните материали се установи, че няма нарушение на чл.182 ал.1 от ИК.

**По т.2 от дневния ред Общинска избирателна комисия - Твърдица**

Упълномощаване на членове на ОИК – Твърдица за предаване на ТЗ на ГД „ГРАО” пликове с избирателни списъци и други книжа, заедно с книжата в тях за извършване на проверка за гласуване в нарушение на правилата на ИК и други нарушения на ИК.

Във връзка с Решение на ЦИК № 1129 – МИ от 18.09.2019 г. т.21, с което следва да бъдат определени трима упълномощени членове на ОИК – Твърдица от различни партии за предаване на ТЗ на ГД „ГРАО” пликове с избирателни списъци и други книжа, заедно с книжата в тях за гласуване в нарушение на правилата на ИК и други нарушения на ИК от провеждането на местни избори на 27 октомври 2019 г. на територията на община Твърдица и които ще подпишат приемно – предавателните протоколи.

Предложени са Тинка Стефанова Ракаджиева, Даниела Денева Боярова-Димитрова и Елена Петрова Василева, членове на ОИК – Твърдица да бъдат упълномощени за предаване на ТЗ на ГД „ГРАО” пликове с избирателни списъци и други книжа, заедно с книжата в тях за гласуване в нарушение на правилата на ИК и други нарушения на ИК от провеждането на местни избори на 27 октомври 2019 г. на територията на община Твърдица.

**РЕШИ:**

**УПЪЛНОМОЩАВА Тинка Стефанова Ракаджиева, Даниела Денева Боярова-Димитрова и Елена Петрова Василева**, членове на ОИК – Твърдицаза предаване на ТЗ на ГД „ГРАО” пликове с избирателни списъци и други книжа, заедно с книжата в тях за гласуване в нарушение на правилата на ИК и други нарушения на ИК от провеждането на местни избори на 27 октомври 2019 г. на територията на община Твърдица и подпишат приемно – предавателните протоколи.

**Поради изчерпване на дневния ред заседанието на ОИК приключи в 20:00 ч.**

ПРЕДСЕДАТЕЛ: …………………………..

 / Даниела Георгиева /

СЕКРЕТАР: …………………………..

 / Пепа Петкова /